Жарқайың ауданы

Өмірлік негізгі мектебі

КММ

***Сыныптан тыс іс-шара***

**Тақырыбы:** «Жырлайды жүрек»

(Мұқағали Мақатаевтың шығармашылығына арналған әдеби кеш)

****

2016-2017оқу жылы

Кештің мақсаты: Ғасырлар тоғысында М. Мақатаевтың ақындық талантын оқушы жүрегіне ұялату, олардың өнерге деген сүйіспеншілігін қалыптастыру  
Тәрбиелілік: Оқушыларды поэзияны сүюге, ақын жырларын, әндерін айта отырып, өз елін, ұлтын сүюге тәрбиелеу.  
Дамытушылық: Мәнерлеп оқу қабілетімен рухани танымдарын дамыту.

**Барысы:**

**Видио** ( Пай, пай, өмір! Өтесің – ау бір күні...)

**1 - жүргізуші:**

Қарасаз, қара шалғын өлеңде өстім,

Жыр жазсам, жұртым, елеңдестің.

Өлсе өлер, Мұқағали Мақатаев,

Өлтіре алмас, алайда өлеңді ешкім.

**2-жүргізуші**: Армысыздар, қадірлі ұстаздар мен қымбатты оқушылар! Жыл керуені алға жылжыған сайын Мұқағали Мақатаевтың артына қалдырған өшпес мұрасы, жарық жұлдыздың қараңғы түн қойнауынан құпия сәулесін шашқандай жарқырай, өркендей өсіп, айшықтала түсуде. Абай үндес Мұқағалидай перзенті бар халық-шынымен бақытты халық.

**1-жүргізуші**: Иә, Мұқағали- ғажайып, ақиық, сыршыл, гуманист ақын. Ол-бізге көрінбейтін сиқыр бояулардан, бізге естілмейтін құпия дауыстардан толы алатын жұмбақ ақын. Ақын өлеңдерін оқыған сайын ақиқат бейнелі рух, сезім мен сананың бірлігі көңілге ұялайды.

**2-жүргізуші**: Қымбатты ұстаздар, қонақтар, оқушылар! Ақиық ақынның шығармашылығына арналған «Жырлайды жүрек» атты әдеби-сазды кешімізді бастаймыз.

**1-жүргізуші:**«Айтылар естеліктер мен туралы,  
Біреулер жан еді дер өр тұлғалы.  
Біреулер тұлпар еді деуі мүмкін,  
Бүтінделмей кеткен бір ер тұрманы.»  
Иә ,ақын туралы естеліктер де жазылып, лебіздер айтылуда.Алдымен ақынның өз өмір жолы туралы жазылған **«Менің анкетам»** **өлеңін тыңдап көрелік**.

**1-жүргізуші:** Ақын жүрегі сезімтал ғой. Ол өз замандастары мен кейінгі ұрпағының өзін өлеңдерімен бірге есіне алып жүрерін алдын ала сезді ме?

**2-жүргізуші:**

Сен қазақтың қазақтығын жырладың,   
Ашып айттың қазағымның мұң-зарын.   
Сол даңқыңды ұрпағыңа жеткізген   
Қара өлеңнің – жалындаған жырларың.

Зулап күндер, жылдар аунап барады,   
Жырларыңнан қазақ бақыт табады.   
Қадіріңді сәл кешірек білсек те,   
Мәңгі есімің жадымызда қалады.

**Видео: Ақынның өз даусы**

**Ән: «Есіңе мені алғайсың »** Орындайтын Тулебаев Диас пен Сатыбалдина Дильназ

1 - жүргізуші: Мұқағалидың әкесі Сүлеймен 1941 жылы соғысқа аттанғанда Мұқағали небары 10 жаста еді. Оның алғашқы өлеңі сол соғысқа кеткен әкесіне деген сағыныштан туған екен.  
Өлең «Әке аманаты»   
  
2 - жүргізуші: Әдебиетке құштарлығының қайнар көзі Қарасаздан бастау алған Мұқағали орта мектепті Нарынқолдағы мектеп - интернатта бітіреді. Одан кейінгі жылдарда жоғары оқу орындарының бірнешеуіне еш қиындықсыз - ақ түсіп, әуелі ҚазМУ - дың филология факультетіне, одан кейін шет тілдер институтына, сосын қайтадан ҚазМУ - дың заң факультетіне қабылданды.

1 - жүргізуші: 1949 жылы Мұқағали шаңырақ көтерді. Ол кезде Мұқағали 18, ал сүйген жары Лашын 21 жаста болды. Бастапқыда ақын туған жерінде ауылдық кеңес хатшысы, Қарасаздағы бастауыш мектепте орыс тілінің мұғалімі, ауылдық газеттің тілшісі болып қызмет етеді. 1962 жылы Алматыға қоныс аударды.  
  
  
2 - жүргізуші: Алматыға келген соң ақынның үлкен қызы Майгүл он бір жасында жол апатынан жазым болады, Мұқағали ағамыздың қабырғасын қайыстырады.  
Өлең «Майгүлге»   
  
1 - жүргізуші: Ақын түс көрді. Түсінде «Шешем басында ақ жаулығы бар, Абай атамыздың қасынан қуана басып маған күліп келе жатыр. Ояна келсем түсім екен. Анам бақытты болады екен деп, ұзақ толғаныстан соң «анашым» деген өлең жолдары дүниеге келеді.  
Өлең «Анашым» орындайтын: Мусина Жансая

2 - жүргізуші: Ақынның «Аманат» жыр жинағы 2000 жылы Мемлекеттік сыйлыққа ие болды. Бүгінде ақынның 13 кітабы бойынша 1834 өлең, 19 поэмасы бар екені анықталып отыр. Мұқағалидың өлеңдерін жыр сүйер қауым іздеп жүріп оқитын болды. Ақын өлеңдеріне 100 - ден астам әндер жазылды. Бұл әндер бүгінде барша жұрттың жүрегінен берік орын алып, қуанышы мен қайғысын бөлісетін айнымас жан серігіне айналды. Олай болса, ақынның әніне кезек берейік  
Ән «Сенің көзің»  
  
1 - жүргізуші: Ақын жалындап өткен 45 жыл ғұмырында алдындағы арманда өткен Ахмет, Мағжан, Ілияс, Қасым сынды қазақ тілі үшін күресіп, қара топырақ қойнына кіргенше ана тілі үшін айқасып қазақ тілінің қайтадан алып жұлдыз – Алтын Күнге айналуына өз үлесін қосқан ақын Халқы мен Отанынан әсте кем санамай, осы өмірдегі бірегей үш Бақытының біріне балайды.  
Өлең «Үш бақытым»

**1-жүргізуші**   
«Аққу – киелі құс». Олар екеу болып қана өмір сүреді. Аққуды қазақ ежелден қастерлеп, бақыттың бастамасы, жақсылықтың жаршысы, пәктіктің, сұлулықтың белгісі деп ұғады. Киелі, құс төресі деп санап оған ешқашан оқ атпайды. Оған дәлел ақынның «Аққулар ұйықтағанда поэмасы».  Көрініс «Аққулар ұйықтағанда»

2 - жүргізуші: ұлы Абайға, ер жүрек ерен талант Махамбетке табына, оларды үлгі тұта отырып, өз намысын қайрап, ширыға түседі. Абай мен Махамбеттің асыл сөздерінен қуат алып, өнерге, өлеңге деген, өзіне қоятын талап пен талғамы биіктей береді. Мұқағали поэзия құдіретін адамдық асыл сезіммен байланыстыра қабылдайды. Өмірдегі жақсылық, махаббат атаулының негізі де осы аяулы сезім күшінде жатыр деп түсінеді, сезіне біледі.

Жақсылық Жасұлан «Әке аманат»

Вороьбев Руслан «Өмір»

Сатыбалдина Дильназ «Фантазия»

Алтынбай Нұрсұлтан «Жалдарым»

**2-жүргізуші**Ақындардың көмейінен жыр ақса,   
Кейбіреулер жыр бәйгеде жүр ақсап.   
Бақыт деген – асыл болса, бір мысқал,   
Бақыт деген – уақыт болса, бір-ақ сәт.

«Бақыт деген» атты ән. Орындайтын Сатыбалдина Дилназ

Қорытынды

1-жүргізуші:   
Ақын мұрасы,маржан поэзиясы-мәңгілік,болашақ ұрпақтың еншісі,қастерлеп қадірлейтін қазынасы.   
2-жүргізуші:   
Құрметті тыңдарман қауым!Қазіргі жас ұрпақтың бойын жақсылыққа,ізгілікке,өз ұлтын сүйе білуге баулысақ,сол арқылы мына күрмеуі көп қиын заманда бүкіл саналы өмірінде елінің болашағын жырлап өткен, халқына деген махаббатын тек поэзияда ғана емес,өмірде де,күресте деүлкен азаматтықпен қорғай білген М.Мақатаев мұралары ешқашан өлмек емес.   
1-жүргізуші:   
Әрқашан жүрегіңізді ән әуелеп,жандарыңызды жыр тербесін.   
2-жүргізуші: Осымен кешіміз аяқталды.Келіп тыңдағандарыңыз үшін рахмет.Қош,сау болыңыздар!